Кубак Беларусі па футболе 2023—2024 гадоў

**Кубак Беларусі па футболе ў сэзоне 2023—2024 гадоў** — 33-і сэзон беларускага футбольнага турніру сярод прафэсійных беларускіх клюбаў, а таксама камандаў калектываў фізычнай культуры. У адрозьненьне ад чэмпіянату ладзіцца паводле схемы восень—вясна. Турнір пачаўся ў красавіку 2023 году і цягнуўся да канца траўня 2024 году. Фінальны матч быў згуляны ў Жодзіне на стадыёне «Тарпэда», дзе гарадзенскі «Нёман» у другі раз стаў уладальнікам трафэю, адолеўшы ў вырашальным матчы прысталічную «Іслач». «Нёман», такім чынам, як пераможца турніру атрымаў права ўзяць удзел у 2-м кваліфікацыйным раўндзе Лігі канфэрэнцыяў УЭФА 2024—2025 гадоў.

## Каляндар

## 1-ы папярэдні раўнд
Лёсаваньне 1-га папярэдняга раўнду (1/256 фіналу) адбылося 19 красавіка 2023 году. На гэтай стадыі пары вызначаліся паводле рэгіёнаў, прычым некаторыя рэгіёны пачалі адразу з 2-га папярэдняга раўнду.

На гэтай стадыі ўзялі ўдзел 19 клюбаў з Другой лігі (Д3).

Матчы былі згуляныя 30 красавіка і 1 траўня 2023 году.

## 2-і папярэдні раўнд
Лёсаваньне 2-га папярэдняга раўнду (1/128 фіналу) для некаторых рэгіёнаў адбылося 19 красавіка 2023 году поруч зь лёсаваньнем 1-га папярэдняга раўнду, для іншых яно адбылося 3 траўня. На гэтай стадыі пары вызначаліся паводле рэгіёнаў.

На гэтай стадыі ўзялі ўдзел 59 клюбаў:
* 10 клюбаў Другой лігі (Д3), якія перамаглі ў 1-м папярэднім раўндзе;
* 49 іншых клюбаў Другой лігі (Д3), якія пачыналі з 2-га папярэдняга раўнду.

Матчы для тых рэгіёнаў, дзе не было 1-га папярэдняга раўнду, былі згуляныя 30 красавіка і 1 траўня 2021 году; для астатніх гульні адбыліся 6, 8, 13 і 14 траўня.

## 1-ы кваліфікацыйны раўнд
Лёсаваньне 1-га кваліфікацыйнага раўнду (1/64 фіналу) для некаторых рэгіёнаў адбылося 3 траўня 2023 году разам зь лёсаваньнем 2-га папярэдняга раўнду, для іншых пары сталі вядомыя 18 траўня. На гэтай стадыі пары ўсё яшчэ вызначаліся паводле рэгіёнаў.

На гэтай стадыі ўзялі ўдзел 34 клюбы:
* 30 клюбаў Другой лігі (Д3), якія перамаглі ў 2-м папярэднім раўндзе;
* 4 іншыя клюбы Другой лігі (Д3) і рэгіянальных кубкаў (КФК), якія пачыналі з 1-га раўнду.

Матчы для тых рэгіёнаў, дзе не было 1-га папярэдняга раўнду (а таксама ў Менску), адбыліся 14 і 15 траўня 2023 году; для астатніх гульні прайшлі 20 і 21 траўня. Матч паміж МНПЗ і «Жлобінам» быў перанесены на 23 траўня, але ў выніку гэтак і ня быў згуляны.

## 2-і кваліфікацыйны раўнд
Лёсаваньне 2-га кваліфікацыйнага раўнду (1/32 фіналу) адбылося 22 траўня 2023 году.

На гэтай стадыі ўзялі ўдзел 32 клюбы:
* 17 клюбаў Другой лігі (Д3), якія перамаглі ў 1-м кваліфікацыйным раўндзе;
* 15 клюбаў Першай лігі (Д2), якія пачыналі з 2-га раўнду, то бок усе клюбы, акрамя петрыкаўскага «Шахцёра», які як фарм-клюб ня меў права ўдзельнічаць у кубку, і койданаўскага «Арсэнала», які як найлепшая каманды Першай лігі на момант лёсаваньня пачаў адразу з 1/16 фіналу.

Матчы былі згуляныя 24, 30, 31 траўня і 1 чэрвеня 2023 году.

## 1/16 фіналу
Лёсаваньне 1/16 фіналу адбылося 5 чэрвеня 2023 году.

На гэтай стадыі ўзялі ўдзел 32 клюбы:
* 16 клюбаў ніжэйшых ліг, якія перамаглі ў 2-м кваліфікацыйным раўндзе;
* Клюб-лідэр Першай лігі (Д2) койданаўскі «Арсэнал», які пачынаў з 1/16 фіналу як найлепшая каманда лігі на момант лёсаваньня;
* Усе 15 клюбаў Найвышэйшай лігі (Д1).

Беларускія прадстаўнікі ў эўракубках свае матчы згулялі 28 чэрвеня 2023 году. Астатнія сустрэчы ладзіліся з 21 па 23 ліпеня.

## 1/8 фіналу
Лёсаваньне 1/8 фіналу адбылося 24 ліпеня 2023 году.

Матчы былі згуляныя з 28 па 30 ліпеня, а матчы з удзелам клюбаў, якія выступалі ў эўракубках, былі перанесеныя на больш позьні час.

## Чвэрцьфіналы
Лёсаваньне чвэрцьфіналу адбылося 9 лістапада 2023 году.

З улікам таго, што клюб «Віцебск» вярнуўся ў Найвышэйшую лігу, з узнаўленьнем розыгрышу кубка ён ужо прадстаўляў менавіта яе. На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 3 і 6 сакавіка 2024 году, а матчы ў адказ адбыліся 9 і 10 сакавіка 2024 году.

## Паўфіналы
Лёсаваньне паўфіналу адбылося 11 сакавіка 2024 году.

На гэтай стадыі вынікі супрацьстаяньня падбіваліся паводле сумы двух матчаў. Першыя матчы былі згуляныя 17 красавіка 2024 году, а матчы ў адказ адбыліся 8 траўня 2024 году.

## Фінал
Фінальны матч быў згуляны 25 траўня 2024 году на жодзінскім стадыёне «Тарпэда».

## Крыніцы

## Вонкавыя спасылкі
* Кубак Беларусі на Беларускай фэдэрацыі футболу

Катэгорыя:Кубак Беларусі